Natali Dizdar (album)
Natali Dizdar je album prvenac pop-pjevačice Natali Dizdar objavljen 2005. u izdanju diskografske kuće Croatia Records. Album, koji se naziva imenom izvođačice (zapravo je bezimen - na promotivnim materijalima i omotu CD i MC izdanja stoji samo Natali Dizdar), nastajao je u dugom periodu nakon završetka reality showa Story SuperNova Music Talents početkom 2004. do maja 2005. Natali Dizdar napisala je tekst za nekoliko pjesama i učestvovala u aranžmanu, a za aranžman pjesme "Ne daj" nominirana je za nagradu Porin, zajedno s Gordanom Muratovićem i Davorom Vidukom.